Κέιλι ΜακΈνανι

Η Κέιλι Μισέλ ΜακΈνανι (αγγλικά: Kayleigh Michelle McEnany, 18 Απριλίου 1988), είναι Αμερικανίδα πολιτική σχολιαστής, συγγραφέας και πρώην κυβερνητική αξιωματούχος, που υπηρέτησε ως 33η Εκπρόσωπος Τύπου του Λευκού Οίκου υπό την προεδρία Τραμπ από τον Απρίλιο του 2020 έως τον Ιανουάριο του 2021. Είναι μέλος του Ρεπουμπλικανικού Κόμματος. Σήμερα, εργάζεται ως οικοδέσποινα στην εκπομπή ειδήσεων του Fox News "Outnumbered". 

Από το 2017 έως το 2019, ήταν εκπρόσωπος της Ρεπουμπλικανικής Εθνικής Επιτροπής (RNC). Εργάστηκε για την προεδρική εκστρατεία του Ντόναλντ Τραμπ από το 2019 έως το 2020.

Βιογραφία 
Η Κέιλι ΜακΈνανι, γεννήθηκε τον Απρίλιο του 1988 στην Τάμπα της Φλόριντα, όπου και μεγάλωσε. Αποφοίτησε από το ιδιωτικό καθολικό Λύκειο θηλέων "Academy of the Holy Names" το 2006. Σπούδασε Διεθνή Πολιτική και Πολιτικές Επιστήμες στο Πανεπιστήμιο Τζορτζτάουν στην Ουάσινγκτον, και έλαβε πτυχίο (BA) το 2010. Αργότερα, εγγράφθηκε στη Νομική Σχολή του Πανεπιστημίου του Μαϊάμι, προκειμένου να σπουδάσει Νομική. Στη συνέχεια, έλαβε μετεγγραφή και συνέχισε τις σπουδές τις στο Πανεπιστήμιο Χάρβαρντ, απ'όπου έλαβε πτυχίο (JD) το 2016.

Προσωπική ζωή 
Η ΜακΈνανι, είναι παντρεμένη με τον Σον Γκιλμάρτιν από τον Νοέμβριο του 2017. Έχουν αποκτήσει μαζί μία κόρη.

Παραπομπές

Εξωτερικοί σύνδεσμοι
 

Εκπρόσωποι Τύπου του Λευκού Οίκου
Λευκός Οίκος
Προεδρία του Ντόναλντ Τραμπ
Κυβερνητικοί αξιωματούχοι
Αξιωματούχοι του Λευκού Οίκου
Πολιτικοί του Ρεπουμπλικανικού Κόμματος (ΗΠΑ)
Αμερικανοί παρουσιαστές
Αμερικανοί πολιτικοί
Απόφοιτοι του Πανεπιστημίου Χάρβαρντ
__ΕΥΡΕΤΗΡΙΟ__